|  |  |
| --- | --- |
| **Школа** | ОШ ''Александар Стојановић'', Црна Трава |
| **Предметни наставник:** | Соња Ђорђевић |
| **Разред:** | седми |
| **Наставна тема :** | Oдговоран однос према здрављу,очување здравља и безбедност ученика |
| **Наставна јединица:** | Ментално здравље (депресија) |
| **Тип часа:** | обрада |
| **Наставне методе:** | Вербално-текстуалне (усмено излагање - монолог и дијалог, рад на тексту, разговор, писање, дискусија); техника брејнсторминга, студија случаја – решавање проблема; техника „дрво проблема“ |
| **Облик рада:** | Радионица (90 минута)  фронтални, индивидуални, групни рад |
| **Наставна средства:** | Одабрани текстови из читанке за 5. и 6.разред, рачунар, пројектор, хамер, папир у боји |
| **Циљ часа:** | Упознавање са основним појмовима везаним за депресивна стања код младих и начинима њиховог превазилажења.  Развијање вештина за препознавање и конструктивно реаговање у ситуацијама нарушеног менталног здравља (депресивна стања код вршњака)  Уочавање позитивних примера савладавања ситација/животних околности које могу представљати ризик |
| **Исходи:** | Ученик ће на крају часа умети да:  - уочава и препознаје у одабраним обрађеним књижевним делима ситуације насиља, злостављања и занемаривања у породици, вршњачко насиље и понашање/размишљање јунака које упућује на депресивна стања;  - како описане животне околности представљају узрок, последицу, ризик по ментално здравље;  - дефинише конструктивне обрасце понашања и реаговања  - развије позитивне обрасце реаговања на ситуације које представљају изазов или ризик од депресивних стања  - одреди елементе здаравог начина живота; процени сопствене животне навике; избегава ризично понашање; негује позитивне животне ставове;  - користи доступну ИКТ и другу опрему током истраживања, при обради података и приказу резултата,  - учи се различитим техникама учења кроз доступну ИКТ  - вреднују податке који су им доступни на интернету; |
| **Међупредметне компетенције:** | компетенција за учење, брига за здравље, вештина комуникације, компетенција за рад са подацима и информацијама |
| **Кључни појмови:** | здравље, депресија |
| **Корелација:** | Грађанско васпитање, Биологија, Психологија, Информатика |
| **Активности наставника:** | Поставља питања, објашњава, одговара на питања ученика, усмерава њихов рад, прати и вреднује рад и понашање ученика |
| **Активности ученика:** | одговарају на питања, дискутују, закључују и вреднују, записују, учествују у разговору, постављају питања, истражују, проучавају и вреднују задате појмове, израђују “Дрво проблема“; процењују податке и понашања; сарађују; |
| **Литература:** | Моња Јовић, Јелена Журић,*Читанка за пети разред основне школе*, Едука, Београд, 2018; проф. Зона Мркаљ, проф Зорица Несторовић, Српски језик и књижевност 6, Извор, Читанка за шести разред, Клетт, Београд 2019. Стеван Крњајић, Ученик под стресом (апстракт);  Линкови са интернета |
| **Сценарио часа** | |
| **Активност 1.** | Наставник започиње час тако што залепи на табли три појма:  НАСИЉЕ У ПОРОДИЦИ  ВРШЊАЧКО НАСИЉЕ  ДИСКРИМИНАЦИЈА  Задатак за ученике: Разврстајте одабране наслова књижевних дела обрађене у претходним разредима у предложене категорије (према темама које се обрађују у њима).  МОЈИ ИЗУМИ  ДЕСЕТИЦА  АГИ И ЕМА  ДЕЧАЦИ ПАВЛОВЕ УЛИЦЕ  ДЈЕВОЈКА ЦАРА НАДМУДРИЛА  НАДЖЊЕВА СЕ МОМАК И ДЕВОЈКА  ЧИЧА ЈОРДАН  БИБЕРЧЕ  ВАЊКА  ОВАЈ ДЕЧАК СЕ ЗОВЕ ПЕПО КРСТА  ЖЕНИДБА ДУШАНОВА  АСКА И ВУК  Ученици се подсећају тема које обрађују одређени текстови и одлучују се у које би категорије сместили одређено дело. Међусобно дискутују, износе своје аргументе, укључују се у расправу.  Циљ активности: обновити градиво на другачији начин и уочити теме које се у делима јављају. Повезати садржаје предмета Српски језик и књижевност и Грађанско васпитање. Продубити разумевање прочитаног и сагледати градиво књижевности из другог угла.  Наставник прати и евентуално усмерава активности ученика постављањем питања. Слуша дискусију. |
| **Активност 2.**  **БРЕЈНСТОРМИНГ** | *Како ови проблеми нарушавају здравље појединца?*  Ученици размишљају и коришћењем технике брејнсторминга изводе закључке. (Очекивани резултати: стрес, страх, бол (физички/психички), туга, осећање несреће, смрт).  Наставник повезује све наведено и разговара са ученицима о томе да ли реч депресија може да обједини све наведено. Ученици износе своје мишљење уз аргументацију (и за и против).  Најављује се тема часа: ДЕПРЕСИЈА |
|  | Наставник уводи ученике у истраживање појма депресија провером њихових претходних знања о томе. Води се разговор о томе да ли су чули за термин депресија, ко га је користио у њиховом окружењу, када, наводе неки пример за који сматрају да илуструје појам који помињемо, да ли су некада истраживали тај појам, читали о томе и сл. |
| **Активност 3.**  **РЕШАВАЊЕ ПРОБЛЕМ – СТУДИЈА СЛУЧАЈА** | Наставник појашњава начин рада и договарају се о времену које ће им бити на располагању за истраживање, како да воде белешке (користе кључне речи, праве кратке белешке, скицу и сл. Скреће им пажњу да ће бити потребно да образложе и следеће:  Образложите начине на које сте прикупљали податке и како сте се одлучивали који су подаци са интернета релевантни за ваше истраживање. Како сте проверавали тачност података?  Задаци за ученике:  1. Коришћењем мобилних телефона или рачунара, истражите појам депресије, нарочито депресије код младих. Откријте узроке и последице депресивних стања. Направите кратке белешке, скицу или упишите кључне речи које ће вам помоћи при излагању.  Ученици укуцавају појам депресија у претраживаче. Наставник прати њихове активности и усмерава ученике, уколико буде потребно. Одговара на њихове недоумице. Допушта ученицима да се договарају, коментаришу, саветују или усмеравају једни друге.  2. Прикупљене податке разврстајте и проверите да ли у наведеним делима постоје јунаци чије понашање и начин размишљања указује на евентуална депресивна стања. Аргументујте то користећи текст књижевног дела.  Ученици користе читанке за 5. и 6. разред, свеске у којима су водили Дневник прочитаних књига (од претходних година). |
| **Активност 4.**  **ДРВО ПРОБЛЕМА** | Прављење дрвета проблема: Депресија  Наставник дели папире у боји. Сваки ученик (али ако одлуче да заједно раде, може и та могућност) црта дрво проблема. У њега уносе све што су до сада сазнали о појму депресија: корен – узроци, стабло – појам; гране – последице |
| **Активност 5.**  **ДИСКУСИЈА** | 3. Осмислите начине решавања проблема код депресивних јунака.  4. Издвојте она књижевна дела која указују на позитивне обрасце решавања негативних ситуација које би могле да буду узрок депресивних стања. |
| **Активност 6.** | Одаберите један од следећих домаћих задатака:  1. Допуните дрво проблема цртајући лишће (унесите помагаче који могу да утичу на решавање проблема) и плодове (унутрашње, личне снаге, позитивне особине које особа може да развија како би спречила последице депресије); сунце (уносе утицаје споља који могу да услове решавање проблема)  2. Напиши састав на тему:  Моја порука јунаку књижевног дела  Порука књижевним јунацима  Порука свима нама  3. Прављење паноа са позитивним порукама |